ລໍ້ເລື່ອນ ອອກແບບໃໝ່ ສຳຫລັບຄົນພິການ ໃຊ້ງ່າຍ ແລະ ເຄື່ອນຍ້າຍໄດ້ ຫຼາຍຂຶ້ນ 
ທ່ານ Amos Winter ດຽວ​ນີ້ ​ເປັນ​ອາຈານ​ສອນ ທີ່ MIT ​ໄດ້​ມີ​ແນວ​ຄິດ​ປະດິດສ້າງ ຫຼື ນະວັດຕະກຳໃໝ່ ສຳ​ຫລັບ ລໍ້​ເລື່ອນ ທີ່​ເຄື່ອນ​ໄຫວ​ໄດ້​ ​ໂດຍ​​ຊຸກຄັນຈັບ.
ພວກລໍ້ເລື່ອນສຳຫລັບຄົນພິການ ແບບດັ່ງເດີມນັ້ນ ແມ່ນຍູ້ ຂອບລໍ້ເອົາ ຊຶ່ງສ້າງຄວາມເຄັ່ງຕຶງໃຫ້ແກ່ແຂນ ບ່າໄຫລ່ ແລະ ກ້າມເນື້ອຕ່າງໆ ຂອງຄໍ ແລະ ຂໍ້ຕໍ່ຕ່າງໆໃນຮ່າງກາຍ ລໍ້ເລື່ອນ ທີ່ອອກແບບໃໝ່ ຢ່າງຮອບດ້ານນີ້ ອີງຕາມພື້ນຖານເທັກໂນໂລຈີ ຂອງລົດຖີບ ທີ່ມີພຽບພ້ອມຢູ່ແລ້ວນັ້ນ ເພື່ອເພີ້ມສະມັດຖະພາບ ຂອງການເຄື່ອນໄຫວ ໃນຂະນະທີ່ ຫລຸດຜ່ອນການໃຊ້ພະລັງ ຂອງຮ່າງກາຍ ຜູ້ສື່ຂ່າວວີໂອເອ George Putic ອະທິບາຍ ເຖິງລາຍລະອຽດກ່ຽວກັບການອອກແບບໃໝ່ນີ້ ຊຶ່ງ ໄຊຈະເລີນສຸກ ຈະນຳມາສະເໜີທ່ານ ໃນອັນດັບຕໍ່ໄປ ສຳຫລັບຄົນພິການ ຫຼາຍໆຄົນແລ້ວ ມີພຽງທາງດຽວເທົ່ານັ້ນ ທີ່ພວກເຂົາຈະເຄື່ອນຍ້າຍ ໄປມາໄດ້ ແມ່ນດ້ວຍການນຳໃຊ້ລໍ້ເລື່ອນ ຫຼື wheelchair ສ່ວນພວກທີ່ບໍ່ສາມາດຊື້ ລໍ້ເລື່ອນລະບົບໄຟຟ້າໄດ້ນັ້ນ ແມ່ນຕ້ອງໄດ້ໃຊ້ແຮງແຂນ ຂອງພວກເຂົາເຈົ້າເອງ ຊຶ່ງ ສ່ວນຫຼາຍແມ່ນພາໃຫ້ເກີດ ການອິດເມື່ອຍ ການເຈັບປວດ ແລະ ແມ່ນກະທັງ ເຮັດໃຫ້ ແຂນ ແລະ ບ່າໄຫລ່ ເສຍຫາຍຢ່າງຖາວອນໄດ້ ໃນປີ 2007 ມີກຸ່ມນັກສຶກສາ ສາຂາວິຊະວະກຳກົນຈັກ ຈຳນວນນຶ່ງ ຈາກ ສະຖາບັນ ເທັກໂນໂລຈີ ແມສສະຈູແສັດສ໌ ຫຼື Massachusetts Institute of Technology (MIT) ໄດ້ຕັດສິນໃຈ ວ່າ ລໍ້ເລື່ອນສຳຫລັບຄົນພິການຕ້ອງໄດ້ຮັບການອອກແບບໃໝ່ ທ່ານ Amos Winter ດຽວນີ້ ເປັນອາຈານສອນ ທີ່ MIT ໄດ້ມີແນວຄິດປະດິດສ້າງ ຫຼື ນະວັດຕະກຳໃໝ່ ສຳຫລັບ ລໍ້ເລື່ອນທີ່ເຄື່ອນໄຫວໄດ້ ໂດຍຊຸກຄັນຈັບ ກຸ່ມດັ່ງກ່າວນັ້ນ ໄດ້ສ້າງຕັ້ງບໍລິສັດນຶ່ງຂຶ້ນມາ ເອີ້ນວ່າ ອົງການຄົ້ນຄວ້າ ແລະ ນະວັດຕະກຳເທັກໂນໂລຈີ ແລະ ໄດ້ເລີ້ມຜະລິດ ອັນທີ່ພວກເຂົາເຈົ້າເອີ້ນວ່າ ລໍ້ເລື່ອນເສລີພາບທີ່ ໃຊ້ໄມ້ຍູ້ ຫລື Leveraged Freedom Chair ນັ້ນ ຫົວໜ້າອຳນວຍການດ້ານເທັກໂນໂລຈີ ຂອງບໍລິສັດ GRIT ທ່ານ Mario Bollini ກ່າວ ອະທິບາຍແນວຄິດດັ່ງກ່າວ ຜ່ານທາງ Skype ວ່າ ພວກລໍ້ເລື່ອນອື່ນໆ ແມ່ນຍັງອີງຕາມລະບົບພື້ນຖານເທັກໂນໂລຈີ ຂອງຍູ້ຄັນຈັບ ແຕ່ ທ່ານ Bollini ກ່າວວ່າ ການອອກແບບ ຂອງບໍລິສັດ GRIT ນັ້ນ ແມ່ນມີຈຸດພິເສດຢ່າງນ້ອຍ ໃນສອງດ້ານ ທີ່ສຳຄັນ ທ່ານ Bollini ເວົ້າວ່າ ທ່ານ Bollini ກ່າວວ່າ ລໍ້ເລື່ອນທີ່ມີຄວາມທຸ່ນທ່ຽງ ແມ່ນມີຄຸນປະໂຫຍດ ອັນພິເສດ ສຳຫລັບ ການເຄື່ອນຍ້າຍເທິງພື້ນທີ່ ລຸບໂນນຕ່າງໆ ໂດຍສ່ວນຫຼາຍ ຈະພົບເຫັນຢູ່ໃນບັນດາປະເທດ ທີ່ກຳລັງພັດທະນາ ທ່ານ Bollini ເວົ້າວ່າ ຖ້າວ່າ ລໍ້ອັນນຶ່ງ ຫຼື ໂສ້ຂອງມັນເພ ກໍສາມາດປ່ຽນໄດ້ ດ້ວຍລໍ້ ແລະ ໂສ້ ຂອງລົດຖີບ ທຳມະດາ ການຜະລິດລໍ້ເລື່ອນ ໄດ້ເລີ້ມຕົ້ນຂຶ້ນ ໃນປີ 2011 ແລະ ທ່ານ Bollini ກ່າວວ່າ ໃນປີກາຍນີ້ ບໍລິສັດ GRIT ໄດ້ຈັດສົ່ງ ເກືອບ 1,200 ລໍ້ເລື່ອນໄມ້ຍູ້ ໄປຍັງ 17 ປະເທດ ແລ້ວ ໂດຍສ່ວນຫຼາຍ ພວກເຮົາ ຂາຍລໍ້ເລື່ອນ ໃຫ້ແກ່ອົງການຊ່ວຍເຫຼືອ ແລະ ອົງການ ທີ່ບໍ່ຂຶ້ນ ກັບລັດຖະບານ ຫຼື NGO ຕ່າງໆ ຊຶ່ງໄດ້ນຳໄປແຈກຢາຍໃຫ້ຟຣີ ບໍລິສັດດັ່ງກ່າວ ບັດນີ້ ມີແຜນທີ່ຈະອອກແບບ ລໍ້ເລື່ອນພັບໄດ້ ທີ່ສາມາດຊື້ມາໃຊ້ໄດ້ ໃນ ລາຄາເທົ່າທຽມກັບລໍ້ດັ່ງກ່າວນັ້ນ